Document ID: 32007R0740

KOMISIJOS REGLAMENTAS (EB) Nr. 740/2007
2007 m. birželio 28 d.
iš dalies keičiantis Reglamentą (EB) Nr. 1994/2006, kuriuo leidžiama naudoti 2007 m. Bendrijos tarifines kvotas, taikomas avims, ožkoms, avienai ir ožkienai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gruodžio 19 d. Tarybos reglamentą (EB) Nr. 2529/2001 dėl bendro avienos ir ožkienos rinkos organizavimo (1), ypač į jo 16 straipsnio 1 dalį,
kadangi:
(1)
Komisijos reglamente (EB) Nr. 1994/2006 (2) numatyta leisti naudoti Bendrijos tarifines kvotas, taikomas avims, ožkoms, avienai ir ožkienai, laikotarpiu nuo 2007 m. sausio 1 d. iki 2007 m. gruodžio 31 d.
(2)
Europos bendrijos ir Islandijos Respublikos susitarime pasikeičiant laiškais dėl papildomų prekybos lengvatų, taikomų žemės ūkio produktams pagal Europos ekonominės erdvės susitarimo (3) 19 straipsnį, patvirtintame Tarybos sprendimu 2007/138/EB (4), numatoma Islandijai skirti 500 tonų (skerdenų svorio) papildomą metinę šviežios, atšaldytos, sušaldytos ar rūkytos avienos tarifinę kvotą. Tačiau, kadangi susitarimas taikomas nuo 2007 m. kovo 1 d., 2007 metams nustatytas metinis kiekis turėtų būti atitinkamai pataisytas.
(3)
Susitarime nurodoma, kad tarifinė kvota pradedama taikyti liepos 1 d. ir galioja devynis 2007 m. mėnesius. Todėl šis reglamentas turėtų būti taikomas nuo 2007 m. liepos 1 d.
(4)
Reglamentą (EB) Nr. 1994/2006 reikėtų atitinkamai iš dalies pakeisti.
(5)
Šiame reglamente nustatytos priemonės atitinka Avienos ir ožkienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1994/2006 priedas yra pakeičiamas šio reglamento priedu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 28 d.

Labels: 3
17
6